Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
5 kuud kestnud verevalamislaine ei paista raugevat.
Mitme rünnaku tulemusel hukkus 21-aastane iisraellane
ja veel mitu said vigastada.
ÜRO peasekretäri Lähis-Ida saadik
ründas Iisraeli Läänekalda asunduspoliitikat
ja kutsus nii Iisraeli kui palestiinlasi ässitamist lõpetama.
Süüria ja Iisraeli julgeolekutara vahele Golani kõrgustikule püstitati telgid,
mis teatavad juudiriigi ettevalmistustest
potensiaalseks põgenikelaineks.
5 kuud kestnud verevalamislaine ei paista raugevat.
Mitme palestiinlaste rünnaku järel hukkus 21-aastane iisraellane
ja veel mitu said vigastada.
Eile õhtul pussitasid kaks 14-aastast palestiinlast surnuks ühe
ja haavasid mõõdukalt teist iisraellast rahvast tulvil Läänekalda poes.
Kohalviibinud relvastatud tsiviilisik tulistas ründajaid
ja tegi nad kahjutuks, misjärel nood Jeruusalemma haiglasse viidi.
Iisraeli Läänekalda asunduste Binyamini omavalitsuse esimees
kinnitas rünnaku toimumist toidupoes,
kus juudid ja palestiinlased tavaliselt koos oste teevad.
Iisraelis käsiloleva terrorilaine käigus
otsustasid kaks ründajat sabati eel juute pussitada, kuna nood on juudid.
Nad sisenesid Rami Levisse, kus juudid ja araablased koos käivad,
ja pussitasid kaht elanikku.
Teises intsidendis ründas palestiinlane hommikul kaht piiripolitseinikku
Jeruusalemma vanalinnas Damaskuse väravas.
20-aastane, Põhja-Jeruusalemmast Kfar Aqabist pärit ründaja
lasti maha kohalviibinud Iisraeli vägede poolt.
Kaks kergete ja keskmiste vigastustega politseinikku
toimetati haiglasse.
Palestiinlasest möödakäija olevat saanud jalga haavata
ründaja tulistamisest tekkinud kuulikillust.
Piiripolitseinik vahistas eile õhtul Läänekalda Az-Zaimi piiripunktis,
Ramallah'st kirdes, kaks torupommidega palestiinlast,
Politseinik kontrollis reisijaid
piiripunkti läbinud palestiinlaste bussis
ja kaks neist äratasid kahtlusi.
Lõhkekehad leiti nende kotist.
Peaminister Netanyahu kohtus Jeruusalemmas perede esindajatega,
kes on kaotanud lähedasi käimasolevas vägivallalaines.
Perede esindajad palusid Netanyahul kaaluda võimalust deporteerida
Läänekaldalt või Ida-Jeruusalemmast pärit palestiina terroristid Gazasse
ja kiirendada terroritegusid teinud palestiinlaste kodude lammutamist,
et tõhustada heidutusmeetmeid.
Netanyahu ütles, et neid teemasid arutatakse
ja meetmeid püütakse rakendada, kuid teel on ka juriidilisi takistusi.
ÜRO peasekretäri Lähis-Ida saadik Nickolay Mladenov
ründas Iisraeli Läänekalda asunduspoliitikat
ja kutsus nii Iisraeli kui palestiinlasi ässitamist lõpetama.
Ta kutsus ka Iisraeli vabastama administratiivvangistuses viibijaid,
keda Iisrael hoiab vangis kahtlustatuna terroritegudes
ilma kohtumenetluseta.
Mladenovi avaldus kõlas eile õhtul
ÜRO Julgeolekunõukogu igakuisel Lähis-Ida teemalisel istungil.
Mladenov ignoreeris Iisraeli ÜRO saadiku Danny Danoni kirja,
kes õhutas ÜRO peasekretäri Ban Ki-mooni hukka mõistma
Hezbollah juhi Nasrallah kõnet
ammoniaagitehase ründamisest Haifa linnas, Põhja-Iisraelis.
Süüria konflikti teemal -
Juhtiv Süüria opositsiooni liige pidas Jeruusalemmas pressikonverentsi
koos Iisraeli ärimehe ja Amaliah heategevusühenduse rajajaga,
kus nad kutsusid Iisraeli rajama nn puhvertsooni,
mis suurendaks juudiriigi humanitaarset osalust konfliktis.
Tahame olla hea naaber ja suurendada humanitaarvarustust.
Turvatsoon Iisraeli piiri kõrval on õige tegu
ja aitame seda eesmärki saavutada.
Iisraeli ärimees Moti Kahana ja Süüria opositsiooniliige Labwani
tõhustasid lobbytegevust Iisraelis, ÜROs ja ELs
turvatsooni loomiseks Golanil,
mis on osaliselt Iisraeli kontrolli all.
Iisraeli valitsus toimetab üle piiri humanitaarabi
ja ravib haavatuid, kuid nüüd vajame rohkem.
Peame looma Süürias turvatsooni tsiviilelanikele,
et aidata neid
ja võimaldada neil oma ühiskond uuesti üles ehitada.
Süüria ja Iisraeli julgeolekutara vahele Golani kõrgustikul püstitati telgid,
mis teatavad juudiriigi vaiksetest ettevalmistustest
potensiaalseks põgenikelaineks.
Alonei Habashani küla elaniku sõnul mitte kaugel Süüria-Iisraeli piirist
püstitas Iisrael põgenikelaagri
viimaste nädalate intensiivsemate lahingute tõttu.
Ta vihjas, et laagris elab juba põgenikke
ja rõhutas, et kohalikud iisraellased
usaldavad IDF otsuseid Iisraeli osaluse suhtes.
Põgenikelaager kerkis Süüria kodusõja tõttu.
Süürlased, kel pole kuhugi põgeneda, jõuavad lõpuks siia.
Viimasel ajal on laager kasvanud.
Inimesed võivad elada siin, eemal sõjast, kuna siin on vaikne.
Usaldame armeed.
Mis iganes armee lubab, on meie meelest OK.
Armee teeb väga head tööd.
Pärast Türgi tõsiseid jõupingutusi jõuda liitlastega teineteisemõistmisele
maaoperatsiooni osas Süüriasse, hoiatas Venemaa Välisministeerium,
et igasugune võõrjõu tungimine Süüria territooriumile oleks illegaalne.
Tahan öelda, et peame Süüria territooriumi suveräänseks
ja on veider, et paljud teised riigid seda ei tee
ja see tekitab küsimusi.
Igasugune tungimine suveräänse riigi territooriumile oleks illegaalne.
See on põhitõde.
Vene Välisministeeriumi teatel toetab Moskva jagamatut Süüriat.
ega aktsepteeri võimalust,
kus Süüria territooriumile kerkiks mitu erinevat riiki.
Mis puudutab iseseisvate territoriaalsete üksuste loomist
Süüria territooriumil,
siis Vene Föderatsioon on öelnud juba mitu aastat:
Näeme Süüriat iseseisva, suveräänse, demokraatliku riigina,
kus elaksid rahumeelselt koos
erinevate uskude jms esindajad.
Oleme seda alati rõhutanud ja näeme Süüriat jagamatuna.
Türgi ja teiste riikide üleskutsed,
kes taotlevad Süürias otsustavamat sekkumist,
kõlavad keset Süüria presidendi Assadi armee suuri pealetunge
Venemaa õhurünnakute ning Iraani ja Hezbollah maavägede toel.
Edusammud toimuvad peamiselt Latakia rannikualadel,
kus maapiirkonna vallutamine Assadi vägede poolt
lubab neil alustada operatsiooni Idlibi provintsi tagasivallutamiseks,
mida hetkel kontrollib ISIS.
See nõrgestaks ka Lääne toetatud jõudude positsioone.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Shabat shalom!
Kohtumiseni esmaspäeval!
Tõlge: Monika Jaaguri